Գալաքսի ընկերությունների խումբ

«Գալաքսի» ընկերությունների խումբը (Անգլերեն։ Galaxy Group of Companies; Ռուսերեն։ Группа компаний «Галакси») հայկական հոլդինգային ընկերություն է, որը գործունեություն է ծավալում Հայաստանում, Վրաստանում և Բելառուսում։  

Այն կառավարում է 15 ընկերություններ, այդ թվում՝ «Յուքոմ» հեռահաղորդակցության օպերատորը, «Երևան մոլ» առևտրաժամանցային կենտրոնը, «Քորթյարդ բայ Մարիոթ» հյուրանոցը, «Խրոնոգրաֆ» թանկարժեք զարդերի և ժամացույցի խանութը։

Պատմություն 
«Գալաքսի» ընկերությունների խումբը հիմնադրվել է 1999 թ.-ին՝ Գուրգեն Խաչատրյանի և նրա եղբայրների կողմից։ Նախնական փուլում սկսել են առևտրի կետից, ապա ընդարձակել գործունեությունը։ Ընկերությունների կազմում խոշորներից «Մեգաֆուդը» սկսել է գործել 1999-ին, «Յուքոմը»` 2009-ին, «Թայմը»`2012-ին, ընկերությունների խումբը գնել և «Յուքոմ»-ին է միավորել Ֆրանսիական «Օրանժ» տելեկոմը 2015թ.-ին։

«Գալաքսին» վրացական շուկա մտել է 2012-ին ի դեմս «Խրոնոգրաֆ», ապա «Թայմ» բրենդներին, իսկ 2017-ին մուտք է գործել բելառուսական շուկա իր «Թայմ» և «Պանդորա» բրենդներով։ 2019-ին և 2020-ին ազդարարել են «Քորթյարդ բայ Մարիոթ», Ֆրանսիական «Փոլ»-ի մուտքը Հայաստան։

Տնտեսական ազդեցություն 
«Գալաքսի» ընկերությունների խումբը իր ապրանքներով և ծառայություններով մուտք է գործում ամեն երրորդ տնային տնտեսություն Հայաստանում։ Ըստ 2018թ. հաշվետվության, հոլդինգն ունեցել է 3000 աշխատակիցներ։ 2019թ. աշխատակիցների թիվը կազմել է 2864` շարունակելով պահել ընկերությունը Հայաստանի խոշոր գործատուների ցանկում։

2020 թվականի դրությամբ՝ «Գալաքսի» ընկերություների խումբը տարեկան մոտ 31 միլիոն ԱՄՆ դոլար հարկային փոխանցումներ է կատարել Հայաստանի պետբյուջե, ինչը 2018թ-ի նույն ցուցիչի համեմատությամբ աճել է շուրջ 4 միլիոն դոլարով։  

2019-ին «Գալաքսի»-ն հայտարարել է Երևանում Ինովացիայի և տեխնոլոգիաների պարկ կառուցելու մասին, որը նախատեսված է 6000 աշխատակիցների համար։

Սոցիալական ազդեցություն 
«Գալաքսի» ընկերությունների խումբը սոցիալական պատասխանատվության ծրագրեր է իրականացնում կրթության, գործարար ոլորտի զարգացման, արվեստի ու մշակույթի, գրականության ոլորտներում, ինչպես նաև իրականացնում սոցիալական աջակցության ծրագրեր՝ տարեցների, երեխաների ու զինծառայողների հիմնադրամին ուղղված։ 

«Գալաքսի» ընկերությունների խմբի հիմնադիրները Հայաստանի բանակի խոշոր նվիրատուներից են և աջակցում են պաշտպանական գծի անվտանգության համակարգերով։ Հիմնադիրներից Գուրգեն Խաչատրյանի տեսլականը Հայաստանը ինովացիաներ իրականացնող երկրների քարտեզին տեսնելն է։

Ծանոթագրություններ 

Ընկերություններ այբբենական կարգով
Հայաստանի ընկերություններ
Հայաստանի հոլդինգային ընկերություններ
Ընկերություններ
Բիզնես
Բիզնես կազմակերպություններ
Հայաստանի ընկերություններ ըստ հիմնադրման տարեթվի
Հայկական ապրանքանիշեր